મોડાસાના સાયરા (અમરાપુર)ની ૧૯ વર્ષીય યુવતીના શંકાસ્પદ મૃત્યુ મામલે સમગ્ર રાજ્યમાં ભારે પડઘા પડતા અને અરવલ્લી જીલ્લા પોલીસતંત્રની ઢીલી નીતિનો આક્ષેપ થતા પોલીસ મહાનિર્દેશક શિવાનંદ ઝાએ સમગ્ર કેસની તપાસ સીઆઈડી ક્રાઈમને સોંપવામાં આવી હતી સીઆઈડી ક્રાઈમની તપાસમાં સીઆઈડી ક્રાઇમની તપાસમાં ત્રણ આરોપીઓ માંથી બે આરોપીઓના મૃતક યુવતી સાથે સંપર્ક હોવાનું ખુલતા વધુ તપાસ અર્થે ૫ દિવસના રિમાન્ડની માંગ કરતાં જેથી કોર્ટે વધુ ત્રણ દિવસના રિમાન્ડ મંજુર કર્યા હતા સીઆઇડી ક્રાઈમે ત્રણ દિવસ રિમાન્ડ આરોપીઓની સઘન પૂછપરછ કરી હતી આરોપીઓના ત્રણ દિવસના રિમાન્ડ પૂર્ણ થતા શુક્રવારે કોર્ટમાં રજુ કરાતા નામદાર કોર્ટે ત્રણે આરોપીઓને જ્યુડિશિયલ કસ્ટડી સબજેલમાં ધકેલી દીધા હતા